मधुमेह के उपचार के लिए करें योगासन
कुचामन सिटी| श्रीचंद्रसागर राजकीय आयुर्वेद चिकित्सालय में रविवार को नि:शुल्क मधुमेह रोग निदान शिविर का आयोजन किया गया। ऐमिल फार्मास्युटिकल के सहयोग से आयोजित शिविर में डॉ. सुधाकर शर्मा, डॉ. विधेश्वरदत्त शर्मा, डॉ. प्रशांत तिवाड़ी द्वारा 165 रोगियों की जांच की गई। जिनमें से 67 जने मधुमेह से पीड़ित पाए गए। चिकित्सकों ने रोगियों को स्वस्थ जीवन के लिए दिनचर्या में योगासन, प्राणायाम को शामिल करने और आहार-विहार पर ध्यान देने का परामर्श दिया। शिविर में परिचारिका किरण चौधरी, आदि गौड़ युवा संगठन के कार्यकर्ता, दीपेंद्र सिंह शेखावत, राजवीर सिंह आदि ने व्यवस्थाओं में सहयोग किया।
hin_Deva hin_Deva